El progrés econòmic i social ha comportat tant que l'esperança de vida de la nostra població s'hagi incrementat de manera notable com que les condicions en què les persones arriben a edats avançades estiguin molt per sobre del nivell de les dècades precedents.
Així, és molt habitual trobar persones que ja han superat l'edat de jubilació i que fan notables contribucions de tota mena a l'avenç de la nostra societat.
Malgrat aquesta evolució positiva de les facultats de les persones grans, el decurs dels anys poden situar-les, en alguns casos, en situacions de vulnerabilitat, ja sigui per una pèrdua de les facultats físiques o psíquiques com per dificultats econòmiques provocades per unes pensions que han aturat o moderat el seu increment progressiu en relació amb el cost de la vida i els han comportat una pèrdua de la capacitat adquisitiva.
La vulnerabilitat d'algunes persones grans les porta a situacions en què, per raons diverses, la seva seguretat és molt precària, quan no està en un risc evident.
Els poders públics no poden romandre indiferents a aquestes necessitats de persones que han contribuït (i, en molts casos, segueixen fent-ho) notòriament al funcionament i progrés de la societat.
Per tot això, és important valorar adequadament la situació de les persones grans, identificant el considerable potencial que encara tenen i que pot ajudar a afrontar els reptes actuals del país, i analitzar també quines són les seves vulnerabilitats concretes i reals, així com les millors vies per garantir una protecció adequada a les persones grans que els permeti dur a terme les seves activitats de manera lliure i satisfactòria.
La jornada, doncs, pretén ser un espai per conèixer i debatre sobre la situació de les persones grans, les seves potencialitats i vulnerabilitats i la manera d'aprofitar les unes i compensar les altres.
Persones destinatàries: Personal tècnic i professionals que treballin o tinguin interès en les temàtiques que s'impartiran a la jornada.
Sala d'actes del Departament d'Interior de la Generalitat de Catalunya
Per inscriure's cal emplenar el formulari d'inscripció.
S'enviarà un correu de confirmació que la vostra sol·licitud s'ha acceptat.
Per a més informació, truqueu al telèfon 93 551 23 45 o envieu un correu a [EMAIL].
10.00 h Inauguració: a càrrec de Miquel Buch i Moya, conseller d'Interior
10.15 h Presentació: a càrrec de Jordi Jardí Pinyol, director general d'Administració de Seguretat.
Isabel Iborra, coordinadora de postgraus de la Facultat de Psicologia, codirectora del Màster en Resolució de Conflictes i del Màster en Psicologia Jurídica i professora dels graus de Psicologia i de Criminologia de la Universitat Catòlica de València
"La protecció jurídica del patrimoni de les persones grans"
Jordi Muñoz, president de la Comissió dels Drets de la Gent Gran del Col·legi de l'Advocacia de Barcelona (ICAB) i membre d'EIMA (Associació per a la Investigació del Maltractament a les Persones Grans)
"Les persones grans com a víctimes de delictes"
Albert Oliva, inspector, cap de l'Àrea Tècnica de Proximitat i de Seguretat Ciutadana de la Divisió Tècnica de Planificació de la Seguretat de la Policia de la Generalitat − Mossos d'Esquadra
Santiago Herrero Blanco, sergent de la Policia de la Generalitat − Mossos d'Esquadra.
Direcció General d'Administració de Seguretat.
"A la cerca de bones pràctiques"
14.00 h Final de la jornada i lliurament de certificats d'assistència